# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Cynhyrchu Organig (Diwygio) (Rhif 2) 2022** |
| **DYDDIAD** | **07 Rhagfyr 2022** |
| **GAN** | **Lesley Griffiths, Y Gweinidog Materion Gwledig a Gogledd Cymru, a’r Trefnydd** |

Mae'r Gweinidog Materion Gwledig a Gogledd Cymru, a'r Trefnydd wedi rhoi ei chydsyniad i'r Ysgrifennydd Gwladol dros yr Amgylchedd, Bwyd a Materion Gwledig ar gyfer gwneud Rheoliadau Cynhyrchu Organig (Diwygio) (Rhif 2) 2022 yn Senedd y DU. Mae'r Rheoliadau yn gwneud darpariaeth mewn maes datganoledig ar ran Gweinidogion Cymru mewn perthynas â Chymru. Gosodwyd gerbron y Senedd ar 6 Rhagfyr 2022 i ddod i rym ar 31 Rhagfyr.

Mae'r Rheoliadau yn ofynnol er mwyn ehangu randdirymiadau ar gyfer defnyddio cynhyrchion anorganig ym maes cynhyrchu organig ar gyfer cywennod, porthiant protein i foch a dofednod tan 31 Rhagfyr 2025. Mae hefyd yn oedi’r cyfyngiad ar ddefnydd o gwm gellan anorganic mewn cynhyrchbwyd organig wedi’i brosesu tan 1 Ionawr 2026.

O dan Reoliad (EC) Rhif 889/2008 yr UE a ddargedwir, caniatawyd rhanddirymiad i ganiatáu defnyddio cywennod a phorthiant protein anorganig tan 31 Rhagfyr 2022 ac ar gyfer gwm gellan anorganig tan 1 Ionawr 2023. Mae dal cyflenwadau annigonol o’r cynhyrchion hyn. Mae hyn wedi golygu bod angen ehangu y rhanddirymiadau hyn.

Er bod y Rheoliadau hyn yn gwneud darpariaeth mewn maes datganoledig o ran cymhwysedd, mae'r rheoliadau hyn yn fach ac yn dechnegol eu natur. Felly, mae'n hwylus cyflwyno Offeryn Statudol ar gyfer Prydain gyfan y tro hwn.